als_Latn bos_Latn tur_Latn
Reforma ne drejtësi ka dominuar axhenden e presidentit te komisionit te Venecias ne Tirane. Buquicchio e ka bere te qarte se Komisioni i Venecias nuk do te jape vetëm ekspertize ligjore per reformën ne drejtësi, por do te luaje edhe rolin e negociatorit per te afruar qëndrimet e mazhorances dhe opozitës ne këtë çështje.
Gianni Buquicchio thekson:
“Siç ju thashë kam folur me shume përfaqësues te partive te ndryshme politike. Fjalët qe kane mbizotëruar kane qene dialogu, konstruktiviteti dhe konsultimi sa me i gjere, madje është folur edhe per konsensus. Por le ta sqarojmë, konsensusi me i gjere i mundshëm nuk do te thotë unanimitet. Kur kërkohet unimitet ne demokraci nuk arrihet kurrë rezultat. Demokraci do te thote se jane bere zgjedhjet e lira dhe epërsinë e ka shumica. Por demokraci do te thotë se duhet respektuar pakica. Duhen pranuar pozitat e divergjencës, por brenda se mundshmes duhet gjetur terreni i mirëkuptimit. Dhe këtu del roli i ndërkombëtareve, veçanërisht Komisionit te Venecias. Ne jemi këtu qe palët politike te merren vesh, te bien ne ujdi per me te mirën e vendit”.
Komisioni i Venecias do te jete pjese e ekipit qe do te punoje per te realizuar reformën ne drejtësi, por presidenti i këtij komisioni e ka beret e qarte se nuk ka mundësi te asistoje çdo ligj te parlamentit shqiptar, siç ka pretenduar ne disa raste opozita, por vetem ato me karakter kushtetues ose qe kane ndjeshmëri te larte.
als_Latn vec_Latn als_Latn als_Latn